kardosdrur/scandi-wiki huggingface dataset:
Tobias Dybvad

Tobias Stegger Dybvad (født 3. marts 1981 i København) er en dansk standupkomiker og manuskriptforfatter. Han er mest kendt for at være vært på det succesfulde comedy-program Dybvaaaaad!. Han har været nomineret til "Årets komiker" til Zulu Comedy Galla tre gange.

Karriere 
Dybvad havde sin standupdebut i 2002. Dette år kom han på andenplads i DM i stand-up-comedy.

Han har været en del af satireholdet Tjenesten – både på radiokanalen P3 og på fjernsynskanalen DR2 – og lagt stemme til Anders Fogh i animationsfilmen Rejsen til Saturn i 2008.

Han var nomineret til Läkerol Talent-prisen i 2009 ved Zulu Comedy Galla, dog uden at vinde den.

I 2011 blev han igen nomineret Läkerol Talent-prisen, hvor han vandt.

Siden 2012 har han haft tv-programmet Dybvaaaaad!, hvor han laver standup om forskellige realityprogrammer for et live publikum. Programmet er blevet sendt i mindst én sæson om året, og havde i sommeren 2021 11 sæsoner.

I 2013 blev Dybvad nomineret i kategori "Årets Komiker" til Zulu Comedy Galla for Dybvaaaaad! og sit første oneman show Sjov mand, Klam personlighed, og igen året efter for Dybvaaaaad!. Sjov mand, Klam personlighed soglte 8.000 billetter

I 2015 turnerede han med onemanshowet Er det ikke dig fra Dybvad?, og blev endnu engang nomineret til "Årets Komiker" for Dybvaaaaad! samt onemanshowet.

I 2019 deltog Dybvad i rejseprogrammet Verdensmænd sammen med sin komiker-kollega Nikolaj Stokholm og Bo Brønnum, der er bedst kendt som lydmand på programmet Dybvaaaaad!. I 2022 kom sæson to af programmet, hvor Dybvad og Bo rejste med en række danske komikere, herunder Simon Talbot, Linda P, Mark Le Fevre, Mahamad Habane og Heino Hansen.

I 2022 turnerede Dybvad med showet Levemand. 

Dybvad har også været medvært på Natholdet med Anders Breinholt i sæson 5, 6 og 16.

Privatliv 
I 2015 fik Dybvad lavet en tatovering af Maiken Wexø på sin ene arm, da han i programmet Dybvaaaaad! igen fik lov til at bruge klip fra Kanal 4 og Kanal 5, efter Wexø var blevet programdirektør og havde givet tilladelsen.

Dybvad er gift med Marie Stegger, som er tidligere sygeplejerske og oldebarn af skuespiller Karl Stegger.

I 2018 købte de en villa på Frederiksberg til 9,5 mio. kr.

I juni 2019 fik parret en søn sammen.

Parret har udgivet en børnebog i oktober 2020 med titlen Drillepind.

Dybvad har certifikat til faldskærmsudspring.

Filmografi 
 Stand-up.dk (2005-2009)
 Big Time Paranoia (2007)
 Tjenesten - nu på tv (2007-2008)
 Talegaver til børn 2007 - 15 års jubilæum (2008)
 Maj & Charlie (2008), skuespiller
 Rejsen til Saturn (2008), Anders Fogh Rasmussen (stemme)
 Grillet (2009)
 Mørk & Jul (2009), manuskriptforfatter og skuespiller
 Dybvaaaaad! (2012-), standup på TV 2 Zulu om ugens realityshows
 Kristian (2009), 12 episoder)
 Dybvads sofa (2019-nu), talkshow

Stand-up Shows 

 De Udvalgte (2009)
 Sjov Mand, Klam Personlighed (2013)
 Er Det Ikke Dig Fra Dybvaaaaad? (2015)
 Fasser Partner (2018)
 Levemand (2022)

Referencer

Eksterne henvisninger 
 
 
 Dybvaaaaad! - Tv2 Zulu 

Personer fra København 
Komikere fra Danmark
Standupkomikere fra Danmark
Tegnefilmsdubbere fra Danmark
Aurland

Aurland  er en kommune i Vestland fylke i Norge.
Den ligger ved Sognefjordens sydlige fjordarme Aurlandsfjorden og Nærøyfjorden. Kommunen grænser i nord til Vik, i nord og øst til Lærdal, i øst til Hol, i syd til Ulvik, og i vest til Voss.

Tusenårssted 

Kommunens tusenårssted er stedet hvor den gamle stavkirke stod, på Rygg. Dette ligger centralt i Aurlandsvangen.

Seværdigheder 
 Undredal stavkirke
 Lensmannsstova

Søer og vandfald
Kjelfossen
Kjosfossen
Kongshellervatnet
Langavatnet
Nyhellervatnet
Store Vargevatnet
Viddalsdammen

Kendte aurlendinger 
 Absalon Pedersson Beyer
 Per Sivle

Se også 
 Aurlandsdalen
 Fretheimsdalsvatnet

Eksterne henvisninger 

 Fylkesleksikon fra NRK

Kommuner i Vestland
Kommuner i det tidligere Sogn og Fjordane fylke
VM i håndbold 2001 (mænd)

Verdensmesterskabet i håndbold for mænd 2001 var det 17. (indendørs) VM i håndbold for mænd. Slutrunden blev afholdt i Frankrig i perioden 23. januar – 4. februar 2001.

De 24 deltagende nationer spillede først en indledende runde i fire grupper med seks hold, hvorfra de fire bedste i hver gruppe gik videre til ottendedelsfinalerne. Vinderne af 1/8-finalerne gik videre til spil om 1.- 8.-pladsen, mens taberne blev rangeret som nr. 9-16. Holdene, der sluttede sidst og næstsidst i de indledende grupper, blev rangeret som nr. 17-24 efter deres resultater i den indledende runde.

Værtslandet Frankrig blev verdensmester for anden gang (første gang var i 1995) ved at slå Sverige 28-25 i finalen efter forlænget spilletid. Bronzen gik for andet VM i træk til Jugoslavien, der besejrede Egypten 27-17 i bronzekampen.

Det danske landshold var ikke kvalificeret til slutrunden. Til gengæld deltog Grønland for første gang i en VM-slutrunde og endte på en 20.-plads.

Slutrunde

Indledende runde 

De fire bedste hold fra hver gruppe gik videre til ottendedelsfinalerne.

Slutspil 
De fire bedste hold fra hver indledende gruppe gik videre til slutspillets ottendedelsfinaler. Vinderne af 1/8-finalerne gik videre til kvartfinalerne, mens taberne blev rangeret som nr. 9-16 efter deres resultater indtil da i turneringen. Taberne af kvartfinalerne spillede om 5.- 8.pladsen, mens taberne af semifinalerne spillede bronzekamp om 3.- 4.-pladsen.

5.- 8.-pladsen 
Taberne af kvartfinalerne spillede om 5.- 8.-pladsen i Paris.

Kilder / eksterne henvisninger 
International Handball Federation
IHF – Officielle resultater

2001 (mænd)
Håndbold i 2001
Playmaker

Playmaker (eller spilfordeler) betegner en sportsudøver og udtrykket bruges især inden for håndbold. En playmaker er en spiller, der i angrebsspillet organiserer spillet og sætter et system i gang med henblik på skabe ubalance i forsvaret, så det bliver muligt at komme til et åbent skud på mål.

Håndbold
I udgangsopstillingen, hvor der er en stregspiller og fem bagspillere, er playmakeren den spiller, der befinder sig nogenlunde midt for målet. Ved sin side har han de to backs og længere ude finder man de to fløjspillere. Playmakeren markerer et spilsystem enten ved at sige den interne kode for systemet eller via håndbevægelser. 

En god playmaker er kendetegnet ved at have et godt blik for spillet, så han både kan vælge det rigtige spilsystem og samtidig have evnen til at bryde ud af det, hvis muligheden byder sig. Playmakeren er normalt ikke den spiller, der scorer flest mål, men han/hun vil ofte have mange målgivende afleveringer. Gode playmakere har dog samtidig øje for at bryde igennem til scoringsforsøg, hvis chancen opstår, lige som nogle systemer kan lægge op til, at det er playmakeren, der ender med scoringschancen.

Kendte playmakere inden for håndbold

Fodbold

I fodbold er playmakeren typisk en offensiv midtbanespiller, der har specialiseret sig i at aflevere. Playmakere kan godt spille længere tilbage på banen, men har normalt en defensiv midtbanespiller ved sin side, da playmakerens rolle stadig er primært offensiv.

Idet playmakeren kan ligge forskellige steder på banen, regnes det ikke for en position, men mere som en rolle på fodboldbanen.

Især inden for italiensk fodbold er det normalt med en dybtliggende playmaker, en regista. En, der spiller på den offensive midtbane, hedder indenfor italiensk fodbold en trequartista. En trequartista skal kunne lave gode, præcise afleveringer ud af ingenting, og skal hele tiden være klar til at modtage bolden, så han skal løbe rundt på hele den offensive del af banen. De skal også både kunne lave gode indlæg, samt score mål selv. Diego Maradona anses bl.a. for at have spillet rollen som trequartista.

Kilder

Fodboldhold
Håndboldhold
Ballistic Missile Early Warning System

Ballistic Missile Early Warning System, (BMEWS), (også kaldet missilskjold), var det første operative radarsystem til lokalisering af indkommende ballistiske missiler, rettet mod USA eller Canada.

Det oprindelige system blev bygget i 1959 af det amerikanske luftvåben (USAF), og var i stand til at give USA en tidlig advarsel i tilfælde af et missil-angreb over Nordpolen.

Den kugleformede radome ved siden af den gamle BMEWS-radar på Thule Air Base var en tracking radar. AN/FPS-49 var en styrbar radar, der låste sig fast til et eller flere evt. fjendtlige missiler og sendte data videre til NORAD.

Systemet er også i stand til at spore missiler fra tre sporingsstationer, som er beliggende henholdsvis på Thule Air Base i Grønland, i Clear Alaska, USA og i Fylingdales Moor England.

Det gamle system kunne se noget på størrelse med en dør afsendt fra Sovjetunionen 5.000 km væk.
Det nye system kan se en fodbold afsendt fra samme afstand.
 

Militære radarer
Den kolde krig
Stregspiller

En stregspiller i håndbold er en spiller, der i angrebet forsøger at skaffe sig plads på den fuldt optrukne streg, der befinder sig 6 meter fra målet. Stregen markerer grænsen for, hvor tæt på målet en spiller (bortset fra den forsvarende målmand) må betræde banen. 

Udgangspunktet for forsvarsspillet er ofte, at markspillerne holder sig så tæt på stregen som muligt, og derfor er angribernes stregspiller nødt til at skaffe sig plads på steder, hvor modstanderne ikke befinder sig. I moderne håndbold er stregspillerens plads scene for mange direkte fysiske dueller mellem stregspilleren og de nærmeste af forsvarerne.

Stregspilleren har basalt set to opgaver: 
 At forsøge at få plads nok til, at han/hun kan modtage bolden fra en af bagspillerne og få gennemført et scoringsforsøg, ofte ved at hoppe ind over stregen og skyde bolden, inden man rammer gulvet i feltet. 
 At screene, det vil sige holde en eller flere modstandere væk, så der bliver plads for en af bagspillerne til enten at bryde gennem forsvaret og få et afslutningsforsøg med spring ind mod målet eller til at skyde på mål længere udefra på et sted, hvor forsvarerne på grund af screeningen ikke kan nå at parere bolden.

En stregspiller må ikke aktivt skubbe en modstander (det gælder alle spillere, men det er især aktuelt for stregspillere), men hvis han/hun står fast med begge ben og ikke bevæger resten af kroppen nævneværdigt, regnes det for en lovlig screening.

En god stregspiller er fysisk stærk, smidig og hurtig i spilopfattelsen. De fleste straffekast i håndboldspillet dømmes til fordel for en stregspiller, når denne har fået fat i bolden. I så fald kan forsvarsspillerne risikere at komme til at betræde feltet i forsøget på at hindre scoring, eller de kan få ulovlig fysisk kontakt (skub etc.) med spilleren i samme anledning.

Kendte stregspillere

Damer

Mænd

Se også 

Håndboldhold
Håndboldspillere
Back (håndbold)

En back er i håndbold en spiller, der i angrebet har udgangspunkt mellem fløjspilleren og playmakeren. De to backs og playmakeren betegnes til sammen som bagspillerne. 

I det etablerede angrebsspil (det vil sige, når både forsvar og angreb har nået deres basale udgangspositioner) vil mange angreb slutte med et scoringsforsøg fra en back. Playmakeren bestemmer, hvilket angrebssystem, der skal spilles, og ofte spilles der frem og tilbage mellem bagspillerne med lejlighedsvise afstikkere til fløjspillerne, indtil det vurderes, at forsvaret er bragt tilstrækkeligt ud af deres organisation til, at der kan forsøges en scoring. Mange systemer lægger op til, at der til sidst spilles op til en back, der kommer i fart ind mod forsvaret, modtager bolden i et hop og i samme bevægelse skyder mod mål. Ideen er da, at han/hun er så højt oppe, at det er lettere at skyde ved uden om forsvarets paradeforsøg.

Backs kan også forsøge gennembrud til 6 meter stregen, ofte i forbindelse med stregspillerens screeningsforsøg.

En god back er ofte høj og stærk samt god til at få øje på de små sprækker, der opstår i forsvaret. En ideel højre back er venstrehåndet, men da der er flest højrehåndede spillere i verden, fungerer nogle af disse lejlighedsvis som højre backs.

Kendte backs

Herrer

Venstrehåndede
Per Leegaard 
Klaus Bruun Jørgensen 
Kasper Søndergaard 
Claus Flensborg 
Morten Bjerre 
Micke Næsby 

Olafur Stefansson 
Marcin Lijewski 
László Nagy 
Staffan Olsson

Højrehåndede
Lasse Boesen 
Bo Spellerberg 
Mikkel Hansen 
Lasse Andersson 
Mads Ø. Nielsen 
Lars Møller Madsen 
Lars Krogh Jeppesen 
Michael Berg 
Flemming Hansen 
Arnór Atlason 
Nikola Karabatić 
Blaženko Lacković

Damer

Venstrehåndede
Mette Vestergaard 
Camilla Dalby 
Tina Bøttzau 
Grit Jurack 
Susann Müller 
Karoline Dyhre Breivang 
Line Jørgensen 
Louise Burgaard 
Nora Mørk 
Linn Jørum Sulland 
Marta Mangué 
Alexandra Lacrabere 
Irina Bliznova

Højrehåndede
Katrine Fruelund 
Rikke Skov 
Anja Andersen 
Anne Dorthe Tanderup 
Bojana Popovic 
Chao Zhai 
Ausra Fridrikas 
Tanja Logvin 
Stine Jørgensen 
Trine Troelsen 
Estavana Polman 
Cristina Neagu 
Sanja Damnjanovic 

Håndboldhold
Håndboldspillere
Silkeborg Højskole

Silkeborg Højskole er en grundtvigiansk højskole oprettet i 1969 af FDF, der dermed virkeliggjorde en årtier gammel ambition om at stå bag en egen højskole.

Højskolen er beliggende ved Silkeborg Langsø og har omkring 125 elever på de lange kurser. Langt de fleste kursister på højskolens lange kurser (forår og efterår) er unge på vej mellem ungdoms- og videregående uddannelse. Silkeborg Højskole udbyder igennem sommeren en række sommerkurser rettet imod alle aldre og målgrupper. 

Forstander er fra 1. Januar 2022 Claus Staal, der afløste Jacob Zakarias Eyermann.

Fag og faciliteter 

Der er tre typer fag på højskolen. Du vælger et hovedfag, som er det emne, du vil have mest tid til. Med eksistensfagene og valgfagene kan du kombinere dig frem til det højskoleophold, der passer allerbedst til dig. Faglig Fredag er en ugentlig fordybelsesdag, hvor du kan kaste dig ud i et nyt felt, fag eller workshop hver uge.  

Hovedfag på højskolen er: 

 Politik & Debat
 Musik
 Friluftsliv
 Kunst
 Idræt og vandsport
 Change Makers 

Blandt højskolens faciliteter er svømmehal, fitnesscenter, musikstudie, friluftscenter med kajak og kano, idrætshal, teater- og foredragssal, biograf, direkte adgang til Silkeborg Langsø, fodboldbaner og adgang til atletikstadion. 

Silkeborg Højskole indviede i 2021 deres nye bæredygtige friluftshus.

Rejser 
Alle højskoleophold indeholder en studierejse. Derudover har du mulighed for at tilvælge en explorerrejse, der afslutter dit højskoleophold med manér. Explorerejsen ligger i forlængelse af dit højskoleophold og under højskoleopholdet forbereder du dig til rejsen i en del af dine fagtimer. Vi rejser på åbne billetter, så når fællesrejsen er ovre kan du fortsætte på egen hånd.

Højskolen rejser til Canada, Kenya, Palæstina, Østeuropa, Indien, Norge, Nepal, Malawi og Libanon og til mere hjemlige rejsemål: Friluftstur i Søhøjlandet og Danske bryggerier og nordisk mad.

Sange fra skolen 

Gennem årene er flere landskendte sange udsprunget af miljøet på skolen. Den mest kendte er "Livstræet" ("Lad os lege i livstræets krone") med tekst og musik af Erik Lindebjerg og Hans Holm, tidligere henholdsvis kunstlærer og musiklærer. Sangen blev skrevet i al hast i 1985 til brug ved afsløringen af et kunstværk på skolen - billedtæppet Livets Træ Yggdrasil skabt af væveren Inge Nørgaard.

Sommerkurser 
Silkeborg Højskole udbyder hver sommer en lang række sommerkurser. 

Der er to familiekurser for de 7-100 årige:

 Friluftsliv og idræt 
 Kreativitet og leg

Derudover er der en lang række andre sommerkurser: 

 Keramik
 Syng med!
 Rytmisk musikuge
 Én på eksistensen
 Det gådefulde univers
 Natur- og kulturvandringer
 Gejst

Kilder

Eksterne henvisninger 
 Silkeborg Højskoles hjemmeside
 Silkeborg Højskoles elevforening 

Folkehøjskoler i Danmark
Højskole
Etableret i 1969
Højskole
Radiosender

En radiosender er et apparat til at udsende radiobølger med det formål at overføre information til en eller flere radiomodtagere. En radiosender kan sende med en valgt sendeeffekt. Sendeeffekten kan fx være fra 1 mW til mange kW.

En radiosender kan sende offentlig radiofoni (rundspredning) til et større publikum. DR sender for eksempel analogt fra Kalundborg Radiofonistation til hele Danmark fra en enkelt 50 kW sender på langbølge 243 kHz. Desuden har langbølge 243 kHz sendt digitale forsøgsudsendelser i DRM, første gang DR's pausesignal fra oktober 2008 med 0,2 kW og i september 2012 et BBC-program med 10 kW.

Radiosendere kan også være beregnet til at kommunikere i lukkede kredsløb med kun én eller nogle få modtagere (kommunikationsradio), for eksempel walkie-talkies og mobiltelefoner.

Desuden findes der radiosendere mange andre steder, for eksempel i trådløse bilnøgler, trådløse rutere og udstyr med Bluetooth.

Teknisk 
Radiosenderen afgiver elektrisk energi på en given frekvens med modulation, således at den den ønskede information (f.eks. musik eller data) kan udstråles via en radioantenne som elektromagnetiske bølger (radiobølger).

Telekommunikationsapparater
Sender
Audiologiske apparater
Nonsens

Nonsens (af engelsk non-sense = "uden mening") er et udtryk, der bruges, når man vil markere, at en ytring er meningsløs. Ordet bruges næsten udelukkende nedsættende, dvs rettet mod en andens tekst eller tale, ofte endda med eftertryk: Nonsens!

I komikken kan der også gøres brug af nonsens for enten at gøre grin med nogen eller bare for at vise det, efter deres mening, sjove i nonsens. Der gøres typisk brug af nonsens i britisk humor.

Ord og vendinger
Max og Mule

Max og Mule (engelsk: Goof Troop) var en tegnet tv-serie skabt af The Walt Disney Company. Serien viser Fedtmule og Sorteper som familiefædre. Fedtmule og hans søn Max Mule har hovedrollerne, sammen med Sorteper, hans søn Per Junior, hans kone Pia Persort og hans datter Pernille Persort. 

Serien har skabt forvirring blandt nogle Disney-fans, da Sorteper oprindeligt har en kone ved navn Hilda (i Jumbobøgerne). I serien optræder Sorteper ikke altid som skurk. Han er Fedtmules bedste ven og kan til tider have nogle ligefrem bløde sider. Fedtmule og co. bor i en by, der hedder Vovsekøbing. Nogle af seriens figurer blev senere genbrugt i filmene Fedtmule og søn (1995) og Fedtmule og søn 2 (2000).

Figurer 
 Max(Max Goof) – Dana Hill
 Fedtmule (Goofy) – Bill Farmer
 Sorteper (Pete) – Jim Cummings
 Pia (Peg) – April Winchell
 Per Junior (P.J.) – Rob Paulsen
 Pernille (Pistol) – Nancy Cartwright

Danske stemmer 
Titelsang sunget af: Ivan Pedersen

Danske stemmer:
 Max: Christian Potalivo
 Fedtmule: Timm Mehrens
 Sorteper: Lars Thiesgaard
 Pia: Ann Hjort
 Per Junior: Jonathan Gøransson
 Pernille: Mille Hoffmeyer Lehfeldt

Øvrige stemmer:
 Christian Clausen
 Kirsten Cenius
 Vibeke Dueholm

Eksterne henvisninger 
 
 Max og Mule på Danskestemmer.dk 

Animerede tv-serier fra Disney
Amerikanske tv-serier fra 1980'erne
Tv-serier for børn
Tv-programmer fra American Broadcasting Company
Allosaurus

Allosaurus (: allos og sauros - anderledes øgle) var en af juratidens største kødædende dinosaurer, og levede for 156-145 millioner år siden.

Den var 7-9 meter lang og vejede 1-2 ton.

Allosaurus er fundet mange steder i USA samt i Afrika og Portugal. Den blev navngivet i 1877.

Der findes en film med Allosaurus som er I dinosaurernes verden special: Store Al på eventyr

Kilder 

Dinosaurer
Sækkelærred

Sækkelærred eller hessian er et groft brunt vævet klæde af plantefiber, som regel jute, men hamp og hør ses også. Stoffet bruges til sække, da det kan "ånde" og således ikke tager godt imod kondens fra sækkens indhold. Stoffet er også stærkt og holdbart, så det kan klare hårdhændet håndtering.

I 1970'erne kom hessiantapetet frem. Navnet hessian er engelsk for "hessisk" = "fra Hessen".

Anvendelsen af plantefibre er i vid udstrækning erstattet af kunstfibre, hvilket har ramt de juteproducerende lande hårdt (Bangladesh er et af de største producentlande). Til visse produkter – eksempelvis kaffe – foretrækkes hessian fortsat på grund af dets kvaliteter.

I udtrykket "klædt i sæk og aske" er det netop stoffets grove og tarvelige karakter, der henvises til.

Vævede tekstiler
Sankt Andreas Kirke

Sankt Andreas Kirke henviser til flere artikler:
 Sankt Andreas Kirke (København) – en kirke i København
 Sankt Andreas Kirke (Ordrup) – en katolsk kirke i Nordsjælland
 Sankt Andreas Kirke (Randers) – en kirke i Randers
 Sankt Andreas Kirke (Sydslesvig) – en romansk kirke i Brodersby
Nudie Jeans

Nudie Jeans er et svensk tøjmærke og en underafdeling af Svenska Jeans AB. Mærket blev etableret i 1999 af Maria Erixsson, en tidligere ansat og administratør hos Lee. I 2003 havde firmaet 12 ansatte og en indtægt på 93 millioner svenska kroner og en indtægt via net-handel på 13.6 million kronor. 70% af deres indtægter var hentet udenfor Sverige.

Nudie Jeans er mest kendt for deres denim jeans, som ofte har et vintage look. De laver dog også bælter, undertøj, t-shirts mm. I 2003 var 70% af deres salg kommet ved salg af jeans. Nudie Jeans er sammen med Acne Jeans, WESC og J. Lindeberg et af de mest succesfulde, blandt nye svenske mærker, i såvel Sverige som internationalt. De har butikker i mere end 20 forskellige lande.

Eksterne henvisninger 
 Nudie Jeans Officielle Hjemmeside

Noter 

Tøjmærker
Beklædningsvirksomheder fra Sverige
Acne Studios

Acne Studios (tidligere navn: Acne Jeans) er et svensk denim tøjfirma og en del af det Stockholm-baserede designfirma ACNE. Denim delen af ACNE begyndte i 1997, da de designede 100 par jeans til venner, familie og klienter af firmaet. Den første kollektion blev lanceret året efter.

Eksterne henvisninger 
 Acne Studios officielle Hjemmeside

Tøjmærker
Beklædningsvirksomheder fra Sverige
Lee (Jeans)

Lee er et firma, der producerer denim jeans. Det blev etableret i 1889, og hovedkvarteret er i Merriam, Kansas i USA. Det er ejet af VF Corporation. Deres jeans er en stor konkurrent til Levi's.

Henry David Lee 

I 1889 startede Henry David Lee et firma ved navn "H.D Lee Mercantile Company" i Kansas. Han var motiveret af den dårlige kvalitet af det udenlandske arbejdstøj og besluttede sig derfor at lave amerikansk arbejdstøj af høj kvalitet.

Eksterne henvisninger 
 Lee Jeans officielle hjemmeside

Tøjmærker
Beklædningsvirksomheder fra USA
Pancetta

Pancetta er italiensk saltet og krydret fersk svinekød. Modsat  bacon er pancetta ikke røget. 

Anvendes i en klassisk ragù alla Bolognese eller som smagsgiver i saucer, pasta, farsretter og grøntsagsretter. 

Velindpakket kan pancetta holde sig tre uger i køleskab og et halvt år i dybfryser.

Eksterne henvisninger 

Mad fra Italien
Sprove

Sprove er en landsby i Damsholte Sogn i tæt forbindelse med Røddinge på Møn. Sprove omtales 1506 (Sprowæ). Landsbyen udskiftedes 1822.

Nordvest for landsbyen ligger blandt andet "Kong Asgers Høj", der er en af Danmarks største jættestuer. 150 m syd for den store jættestue ligger den fredede og restaurerede runddysse Sprove stordysse. Gang og kammer ses tydeligt opbygget af storsten og små, flade mellem sten. Højen er omkranset af 35 store randsten.

Kilder 
Trap, J. P. Danmark. Præstø Amt. Bind IV, 5. udg., 1955.

Lokaliteter i Vordingborg Kommune
Damsholte (Møn)
Udvikling (Danida-udgivelse)

Udvikling – nyt om dansk udviklingssamarbejde. er Danidas gratisavis, der bringer nyheder om dansk udviklingsbistand og om levevilkårene i verdens fattigste lande. 
Udvikling udgives af Udenrigsministeriet/ Danida 

Udvikling er udkommet siden 1974 som tidsskrift. I juni 2004 blev det slået sammen med Danidavisen og relanceret som avis i tabloidform under navnet Udvikling med aktualitet, baggrund, reportage, debat, bøger og navnestof fra bistandsverdenen. 2011 blev Udvikling relanceret som magasin.

Udvikling udkommer seks gange om året, og har et trykoplag på ca. 17.900 (2014), men kan også læses på nettet og udkommer som app.

Redaktører på Udvikling 

 Kika Mølgaard: 1974-1980

 Uffe Torm: 1980-1984

 Lis Garval: 1984-1992

 Kika Mølgaard: 1989 som gæsteredaktør

 Jesper Søe: 1992-2002

 Inge Estvad: 2002 

 Stefan Katić: 2002-

Ekstern henvisning 
 Udvikling.dk 

Aviser fra Danmark
Udviklingspolitik